
A magyar adójog alapelvei - az adójogi szabályozás fejlődése az új Alaptörvény tükrében

Adómorál szempontjából miért káros a több ÁFA-kulcs? A közvetlen adózás nemzeti szuverén hatáskörét miért fontos megtartani? Létezik-e gyakorlati adósemlegesség Magyarországon? A közvetett vagy a közvetlen adózás a hatékonyabb?
A magyar államnak alkotmányos felhatalmazása van arra, hogy a magyar állampolgároktól, ill. Magyarország területén letelepedettektől adót vonjon el. 2012 január 1-től hatályos új Alaptörvény adójogi alapelvei meghatározó fontosságúak ahhoz, hogy ez a felhatalmazás igazságos és hatékony legyen. Az Alaptörvény jelöli ki a azokat a törvényeket, amelyek további elvi rendelkezésekkel bírnak. Dolgozatomban vizsgálom az alkotmányos és egyéb törvényi alapelveket mind a közvetett, mind a közvetlen adózás terén kiemelve azokat a hatékonysági/funckionális kérdéseket, amelyek a jogalkotó számára továbbgondolásra lehetnek érdemesek.



